b'\n_START_ARTICLE_\nFargo (televisiosarja)\n_START_SECTION_\nKausi 1\n_START_PARAGRAPH_\nTammikuussa 2006 palkkamurhaaja Lorne Malvo (Billy Bob Thornton) ohittaa Bemidjin (Minnesota) ja saa aikaan v\xc3\xa4kivallan vy\xc3\xb6ryn. Tapahtumien keski\xc3\xb6\xc3\xb6n joutuu tahtomattaan n\xc3\xb6ss\xc3\xb6 vakuutusmyyj\xc3\xa4 Lester Nygaard (Martin Freeman). Varaseriffi Molly Solverson (Allison Tolman) ja konstaapeli Gus Grimly (Colin Hanks) naapurikaupunki Duluthista yhdist\xc3\xa4v\xc3\xa4t voimansa selvitt\xc3\xa4\xc3\xa4kseen joukon murhia joiden he uskovat liittyv\xc3\xa4n  Malvoon ja Nygaardiin.\n_START_SECTION_\nKausi 2\n_START_PARAGRAPH_\nSarjan luojan Noah Hawleyn mukaan toinen kausi k\xc3\xa4sittelee tapahtumia 1979 Sioux Fallsissa (Etel\xc3\xa4-Dakota), mihin sarjan ensimm\xc3\xa4isell\xc3\xa4 kaudella monesti viitattiin; nuori Lou Solverson ja Mollyn \xc3\xa4iti tulevat olemaan siin\xc3\xa4.\n_START_SECTION_\nVastaanotto\n_START_PARAGRAPH_\nSarja sai yhteens\xc3\xa4 18 Emmy-ehdokkuutta muun muassa parhaasta minisarjasta tai televisioelokuvasta, ohjauksesta ja k\xc3\xa4sikirjoituksesta. Martin Freeman ja Billy Bob Thornton saivat ehdokkuudet parhaasta miesp\xc3\xa4\xc3\xa4osasta minisarjassa tai televisioelokuvassa ja Colin Hanks parhaasta miessivuosasta minisarjassa tai televisioelokuvassa. Allison Tolman sai ehdokkuuden parhaasta naissivuosasta minisarjassa tai televisioelokuvassa. _NEWLINE_Fargo palkittiin parhaan minisarjan tai televisioelokuvan sek\xc3\xa4 parhaan minisarjan tai televisioelokuvan miesp\xc3\xa4\xc3\xa4osan Golden Globella (Billy Bob Thornton).'